सलमान बोले- शादी की उम्र गई, आपको 20 साल पहले आना चाहिए था
IIFA Awards 2023 - Funny Incident Happened With Salman Khan At Red Carpet. सलमान खान हाल ही में आईफा अवॉर्ड्स में शामिल हुए। इवेंट में जाते वक्त रेड कार्पेट पर उनके साथ मजेदार वाकया हुआ। मीडिया में मौजूद किसी महिला ने सलमान को शादी के लिए प्रपोज कर दिया
सलमान खान हाल ही में आईफा अवॉर्ड्स में शामिल हुए। इवेंट में जाते वक्त रेड कार्पेट पर उनके साथ मजेदार वाकया हुआ। मीडिया में मौजूद किसी महिला ने सलमान को शादी के लिए प्रपोज कर दिया। उस महिला ने बताया कि वो सलमान से मिलने के लिए एक लंबा सफर तय करके आई है।
महिला के प्रपोजल पर सलमान ने कहा कि उनकी शादी के दिन अब खत्म हो गए हैं। सलमान ने उस महिला से कहा कि अगर आप 20 साल पहले मिली होती तो मैं कुछ सोचता। इतना कहकर सलमान और वहां मौजूद लोग हंसने लगते हैं।
महिला ने कहा- स्क्रीन में देखकर आपसे प्यार हो गया था
इस इवेंट में महिला ने सलमान से कहा कि वो उन्हें स्क्रीन पर देख कर प्यार में पड़ गई थी। तब सलमान ने कहा कि क्या आप शाहरुख खान के बारे में बात कर रहीं? महिला कहती है कि वो वास्तव में उन्हीं (सलमान) के बारे में बात कर रही है।
ऐसा पहली बार नहीं है कि जब किसी ने सलमान से शादी के बारे में पूछा हो। 57 साल के सलमान को कई बार शादी के लिए पूछा जाता है, लेकिन उनका जवाब हमेशा 'नहीं' में ही रहता है। ऐसा भी नहीं है कि सलमान ने कभी शादी करने के बारे में सोचा नहीं। कई बार ऐसा हुआ कि वे शादी करने वाले थे, लेकिन लास्ट मोमेंट पर किसी न किसी वजह से मामला बिगड़ गया।
आखिर शादी क्यों नहीं करते सलमान
सलमान ने कई प्लेटफॉर्म्स पर बताया है कि उनके ऊपर कई कोर्ट केस चल रहे हैं। शादी के बाद अगर इनमें से एक में भी वे दोषी पाए जाते हैं तो उनके साथ-साथ उनकी पत्नी और बच्चों का भी भविष्य खराब हो सकता है। एक वजह ये भी है कि उन्होंने जिन भी एक्ट्रेसेस को डेट किया। उनमें से किसी के साथ उनका रिश्ता ज्यादा दिन नहीं चल पाया।
सलमान ने कुछ दिन पहले आप की अदालत में कहा था कि उनका पहला ब्रेकअप हुआ तो उन्होंने सामने वाले को दोष दिया। लेकिन जब कई बार ब्रेकअप हुआ तो सलमान समझ गए कि दोष सामने वाले में नहीं बल्कि उनमें हैं।
कई एक्ट्रेसेस को डेट किया, एक के साथ तो शादी के कार्ड भी बंट गए थे
सलमान ने ऐश्वर्या राय, संगीता बिजलानी, सोमी अली और कटरीना कैफ जैसी एक्ट्रेसेस को डेट किया, लेकिन किसी के साथ रिश्ता परवान नहीं चढ़ सका। सबसे ज्यादा चर्चे उनके और ऐश्वर्या राय के रिश्ते की हुई थी।
1997 में 'हम दिल दे चुके सनम' के सेट पर सलमान और ऐश्वर्या करीब आए। हालांकि, बाद में उनका ब्रेकअप हो गया। संगीता बिजलानी के साथ तो सलमान की शादी के कार्ड तक बंट चुके थे, लेकिन किसी वजह से अंतिम वक्त पर ये भी संभव नहीं हो पाया। रिपोर्ट्स की माने तो सलमान पिछले कई समय से रोमानिया की मॉडल यूलिया वंतूर के साथ रिलेशनशिप में हैं।
